Njålssoga8

=
Njåls saga er en islendingesaga som er skrevet på slutten av 1200-tallet av en ukjent forfatter. Dette er den sagaen islendingene er mest glad i og er nok den mest berømte også. I islendingesagaene er det ofte bare det mest sentrale som blir fortalt======

=
Den handler om en rekke blodfeider som skjer mellom år 920 og 1020 på Island. Den forteller om Hallgjerd som er datteren til Hoskuld som har en bror som heter Hrut. Hoskuld holder en fest for vennene sine der Hrut også er, og da kommenterer Hrut niesen sin Hallgjerd som ”var ven og sjå på og stor etter alderen, håret hennar var fagert som silke og så stort at det rakk ned til beltet.”======

=
Novella starter midt i handlingen, dette er neste gang vi møter Hallgjerd som er datteren til Hoskuld, hun er blitt voksen og må snart gifte seg. Vi møter også fosterfaren til Hallgjerd heter Tjostolv, han er modig og har drept mange. Vi vet ikke grunnen til at Hallgjerd hadde fosterfar. Spenningskurven i dette utdraget av denne novellen er ganske rett, men har et par høydepunkt, det ene er når Hoskuld forteller Hallgjerd "No har eg visse for det som eg lenge har hatt ei aning om, at du nok ikkje er så glad i meg som du støtt har sagt, sidan du ikkje ein gong brydde deg til å tala med meg om denne saka. Og ikkje tykkjer eg dette giftet er så gjevt som de har lova meg." Og det andre er når Tjostolv dreper Torvald slik at Hallgjerd skal slippe å gifte seg med Torvald.======

=
I denne islendingesagaen er det en autoral synsvinkel som forteller historien om Hallgjerd, fedrene og frierne. Fortelleren står utenfor handlingen og følger med på hva som skjer og man får ikke vite så mye om følelser og slik, men får en rimelig god beskrivelse av ytre attributter.======

=
For at man skal få et godt overblikk over selve handlingen passer det bra at fortellerposisjonen er autoral. Da får man mer handling enn man får beskrivelser, men likevel er det en gylden middelvei der det både er beskrivelse og handling.======

=
I islendingesagaer møter vi ofte mange personer; denne sagaen er intet unntak. Her møter vi Hallgjerd, Hoskuld, Tjostolv, Hrut, Osviv og Torvald. Hallgjerd er datteren til Hoskuld og niesen til Hrut. Tjostolv er fosterfaren til Hallgjerd. Torvald, som er sønn til Osviv, er han som skal på giftermål til Hallgjerd.======

=
Personene blir skildret med ytre karaktertrekk, og ikke med tanker og følelser. Dette gjør at man kan danne seg et bilde av personene i hodet og tenke ut hvordan de kanskje har sett ut. Man får en veldig god beskrivelse av hvordan Hallgjerd slik at man kan danne seg et bilde av hvordan hun så ut og hvordan hun må ha oppført seg når hun fikk vite at hun skulle bli giftet bort uten hennes tillatelse.======

=
Som et kjennetegn i islendingesagaene er det mange stedsnavn, men få naturbeskrivelser. Man får heller ikke her noen beskrivelse av hvordan omgivelsene ser ut. Det er en ”knapp og økonomisk” beskrivelse.======